Борис Младенов-Young
Излез, момиче, на дъската…

chitanka.info

Излез, момиче, на дъската,

да види целият ни клас,

как вчера ти си взе белята,

като се хвана с мен на бас.

Загуби и според облога,

ела целувка ми дари!

Защо към мен сега си строга

и ти го искаше, нали?

Целувката, да ме прощаваш,

според онез с любовен стаж,

е устен договор, че даваш

под наем „долния етаж“!

Михайловград, 1953 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.